Han spillede 20 A-landskampe for Danmarks og scorede 2 mål og var blandt andet med til EM i 1988, hvor han spillede den sidste kamp mod Italien. Han fik med sine internationale præstationer en kontrakt med Newcastle United i 1988. Her spillede han til 1993 78 kampe og scorede fire mål, inden han blev solgt videre til Portsmouth FC. Han sluttede sin aktive karriere med nogle år i AaB og det daværende Aarhus Fremad, som han var med til at spille op i Superligaen.